**Zápisnica z 2.zasadnutia Rady školy,**

**konaného dňa 7. 12. 2022**

 Zasadnutie Rady školy otvorila a privítala členov, predsedníčka RŠ, pani Dana Horňáková.

Prítomní: 6 členov (viď prezenčná listina)

Neprítomní: p. Dominika Rátzová – ospravedlnená

 PhDr. Marta Vajdová – ospravedlnená

 Mgr. Juraj Bottka – ospravedlnený

 Ing. Peter Závodský -?

 p. Monika Kajtárová - ospravedlnená

Program:

1.) Kontrola uznesenia

2.) Správa o výchovno-vzdelávacej činnosti, jej výsledkoch a podmienkach za šk. rok 2021/2022

3.) Koncepčný zámer rozvoja školy rozpracovaný na dva roky

4.) Rôzne

5.) Záver

Vyhodnotenie bodov:

1.)

 Na predchádzajúcom zasadnutí RŠ, zástupcovia mesta, p. Závodský a p. Bottka prisľúbili finančnú pomoc na vytvorenie nového priestoru, kam bude presunutá Montessori učebňa a klubovňa bude vrátená pôvodnému účelu, tj. ako priestor kde sa konajú besedy, olympiády, Čaro slova a iné aktivity žiakov 2.stupňa. Nakoľko menovaní sa nezúčastnili zasadnutia, k otázke sa vyjadril poslanec Z. Takáč, ktorý RŠ informoval, že dotácia nebola poskytnutá z dôvodu nepodania žiadosti zo strany p. riaditeľky Mgr. Červeňanskej. Úloha sa presúva do ďalšieho obdobia. RŠ bude apelovať na p. riaditeľku ( prípadne zastupujúcu p. riaditeľku), aby čím skôr požiadala o tieto finančné prostriedky a obnovenie funkcie školskej klubovne / zasadacej miestnosti.

2.)

 V správe poskytnutou p. riaditeľkou A. Červeňanskou, si členovia všimli niektoré nezrovnalosti. Napr. odvolávanie sa na neplatné zákony, uvádzanie neplatných starých údajov, vyhodnotenie činnosti učiteľov, ktorí už na škole nepracujú atď.

3.)

 Správa nebola poskytnutá RŠ. Škola nemá k dispozícii koncepčný zámer.

4.)

 Mgr. J. Krúteková prečítala list – Oznámenie od Mgr. Z. Vizváriovej, v ktorom vyjadruje nespokojnosť s postojom p. riaditeľky, ohľadom jej presunutia do prvého ročníka, hoci na pedagogickej rade bola zaradená do 3. ročníka.

 Vyjadrenie RŠ: „ Členovia RŠ sa dištancujú od tvrdenia, ktoré je uvádzané v zdôvodnení zmeny triednictva Mgr. Vizváriovej a jej dodatočné preradenie do 1. ročníka. P. riaditeľka, Mgr. Červeňanská, sa odvoláva na udelený súhlas RŠ, že za rozhodnutím, presunúť p. učiteľku Z. Vizváriovú do 1. ročníka stoja členovia RŠ“.

 Vyjadrili sa k tomu postupne všetci prítomní. Súčasne RŠ podotkla, že takéto rozhodnutie, nepatrí do jej kompetencie.

 Pedagogickí zamestnanci informovali ostatných členov RŠ, že súbežne na škole prebieha tematická inšpekcia. O výsledkoch inšpekcie bude RŠ informovať zastupujúca p. riaditeľka Mgr. R. Vrabcová na mimoriadnom zasadnutí RŠ.

5.)

Úloha RŠ – opätovne vyzvať p. riaditeľku Mgr. Červeňanskú (prípadne zastupujúcu p. riaditeľku), aby bola podaná zriaďovateľovi žiadosť na poskytnutie finančných prostriedkov na vytvorenie nového priestoru pre Montessori učebňu a školská klubovňa bola vrátená jej pôvodnému účelu.

Záver:

 Predsedníčka RŠ, P. Horňáková, sa poďakovala prítomným za účasť a zaželala prežitie príjemných sviatkov.

V Galante 14.12.2022 zapísala: Dana Horňáková

 Overila: Janka Krúteková